*Par atklāta konkursa “Apakšstaciju elektroiekārtu iegāde”*

*(ID Nr. RS/2021/69) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

Jautājums:

Saskaņā ar Konkursa nolikuma 15.punktu piedāvājumu veido tehniskais piedāvājums un finanšu piedāvājums, kurš sagatavojams saskaņā ar 4.pielikumā pievienoto veidlapu.

Ieinteresētais piegādātājs konstatē, ka Konkursa nolikums, nedz arī tā 4.pielikumā pievienotā veidlapa neparedz pretendenta pienākumu identificēt piedāvātās preces un iesniegt preču atbilstības dokumentus, kas apliecina piedāvāto preču atbilstību Konkursa nolikumā, tai skaitā Tehniskajā specifikācijā noteiktajām prasībām.

Lai Pasūtītājs varētu izpildīt Konkursa nolikuma 17.punktā noteikto pienākumu pārliecināties par iesniegtā piedāvājuma atbilstību, lūdzam Konkursa nolikumā noteikt pienākumu pretendentiem identificēt piedāvātās preces un iesniegt attiecīgus atbilstības dokumentus, ekvivalentu preču piedāvāšanas gadījumā pierādot to ekvivalenci.

Atbilde:

Informējam, ka nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja Karīna Meiberga